Ericu950/Stoicheia-meter-silver huggingface dataset:
ἀλλ οἶμαι δὴ δεῖν εἰς θεωρίαν πνευματικὴν ἡμῖν μεταπλάττεσθαι τὸ διήγημα .
καὶ φέρε δὴ λέγωμεν ἀνόπιν ἰόντες , καὶ εἰς ἀρχὴν ἀνατρέχοντες τοῦ παντὸς λόγου .
σαφὲς γὰρ ἂν γένοιτο τοῖς χρηστομαθεῖν ᾑρημένοις τὸ Χριστοῦ μυστήριον .
φονῶντα τοίνυν τὸν ἀδελφὸν καὶ θηριωδῶς ἀγριαίνοντα δεδειὼς , ὡς εἰκότως , ὁ θεσπέσιος Ἰακὼβ , τὴν εἰς Χαῤῥάν τε καὶ Λάβαν ἀποδημίαν ἐστέλλετο , συναινοῦντος αὐτῷ τὴν ἀποδρομὴν τοῦ πατρὸς , τουτέστι τοῦ Ἰσαάκ .
ἐδόκει γὰρ ὧδε παρακρούσασθαι δεῖν τοῦ λελυπημένου τὴν ἔφοδον .
ἀφιγμένος δὴ οὖν πρὸς Λάβαν , ἐμνηστεύετο μὲν τὰς τοῦ ἀνδρὸς θυγατέρας , Λείαν τε φημὶ καὶ Ῥαχὴλ , καὶ δὴ καὶ τέκνων ἐπλούτει γονὴν , καὶ θρεμμάτων ἀγέλας , καὶ πρὸς τούτοις ἔτι τὴν ἑτέραν οὐσίαν .
ἐπειδὴ δὲ ἧκεν εἰς τοῦτο λοιπὸν εὐθυνίας , οἶκον ἴδιον ἔχειν ἐσκέπτετο , καὶ ἀπαίρει μὲν τῆς Χαῤῥὰν καὶ τῆς Λάβαν ἑστίας , ὁμοῦ τοῖς πεπορισμένοις , καὶ μὴν καὶ μέρα γυναικῶν καὶ τέκνων .
διώκοντος δὲ τοῦ Λάβαν , κατελαμβάνετο μὲν , συνετίθει δὲ τὰ πρὸς εἰρήνην , καὶ τῆς ἀγάπης τὸν σύνδεσμον ἐβεβαίου Χριστός .
ἀνεστηλοῦτο γὰρ ὁ λίθος εἰς τύπον αὐτοῦ .
Εἶτα μετὰ τοῦτο μεταθέοντος οἶκαδε λοιπὸν καὶ ἀποιχομένου τοῦ Λάβαν , συμβέβηκεν εἰς εἰρήνην καὶ αὐτῷ τῷ πάλαι φονῶντι καὶ ἀγριαίνοντι , τουτ έστιν Ἡσαῦ .
κατησπάζοντο γὰρ ἀλλήλους , καταχωννύντες τρόπον τινὰ ταῖς εἰς φιλαλληλίαν συνδρομαῖς , τὴν ἐπὶ τοῖς φθάσασι δυσθυμίαν .
ἐν τούτοις μὲν ὁ σύμπας τῆς ἱστορίας διεπεραίνετο λόγος , μεμνήμεθα δὲ καὶ ἡμεῖς τῷ μὲν Ἰακὼβ τὸ αὐτοῦ τοῦ Χριστοῦ περιθέντες πρόσωπον , εἰς δέ που καὶ τὸ τῶν ἐν πίστει δεδικαιωμένων 0 .
τὸν δέ γε Ἡσαῦ ἀνατυποῦν ἔφαμεν ἐφ ἑαυτῷ τὸν ἐκ περιτομῆς καὶ ἐν νόμῳ λαόν ·
μάλισθ ὅτι καὶ αὐτὸς ὁ πάντων Δεσπότης Θεὸς ἐν ὠδῖσιν ἔτι τὴν τῶν νεανίσκων ἐχούσῃ δυάδα , τῇ Ῥεβέκκᾳ φησί 0 ·
δύο ἔθνη καὶ δύο λαοὶ ἐκ κοιλίας σου διασταλήσονται , καὶ λαὸς λαοῦ ὑπερέξει , καὶ ὁ μείζων δουλεύσει τῷ ἐλάσσονι .
ὃ δὴ καὶ τετέλεσται διὰ Χριστοῦ .
πρῶτοι γὰρ ὄντες ὡς κατὰ χρόνον οἱ ἐξ Ἰσραὴλ , ὠνομασμένοι διὰ τοῦτο πρωτότοκοι , κατόπιν γεγόνασι , καὶ εἰς νῶτον τέθεινται τῶν διὰ πίστεως ἐν Χριστῷ , οἳ καὶ τὴν τοῦ πρωτοτόκου κεκληρονομήκασι δόξαν , διὰ τὸν ἐν αὐτοῖς πρωτότοκον , εἰ καὶ ἔστι μονογενὴς , ᾧ καὶ σύμμορφοι γεγόνασι , τὴν διὰ πνεύματος ἀναγέννησιν ἔχοντες εἰς ἀφθαρσίαν τε καὶ ἁγιασμόν .
φθόνῳ οὖν διακεκαυμένος , Ἡσαῦ , τουτ έστιν ὁ Ἰσραὴλ , ἐδίωκε τὸν Ἰακὼβ , φημὶ δὴ τὸν Χριστόν .
ἀδιαφορεῖ δὲ , ὡς ἔφην , ἐν τούτοις ἡμῖν ὁ λόγος , τὸ πρέπον ἀεὶ θηρώμενος , καὶ ποτὲ μὲν εἰς Χριστὸν ἀναφέρων τὸν Ἰακὼβ , ποτὲ δὲ εἰς τὸν νέον ἐν πίστει λαόν .
δεδιωγμένος δὲ τρόπον τινὰ καὶ οὐχ ἑκὼν ὁ Χριστὸς εἰς τὴν τῶν ἐθνῶν ἀπεδήμησε χώραν , διαῤῥήδην ἀνακεκραγώς ·
ἐγκαταλέλοιπα τὸν οἶκόν μου , ἀφῆκα τὴν κληρονομίαν μου , ἔδωκα τὴν ἠγαπημένην ψυχήν μου εἰς χεῖρας ἐχθρῶν αὐτῆς .
ἐγεννήθη ἡ κληρονομία μου ἐμοὶ ὡς λέων ἐν δρυμῷ 0 .
ἔδωκεν ἐπ ἐμὲ τὴν φωνὴν αὐτῆς , διὰ τοῦτο ἐμίσησα αὐτήν .
ἀλλὰ καὶ ταῖς ἐν τῷ κήπῳ γυναιξὶ μετὰ τὴν ἐκ νεκρῶν ἀνάστασιν ἐξ ἡμερότητος καὶ φιλανθρωπίας ἑαυτὸν ἐμφανῆ καθίστη , λέγων ·
ὑπάγετε , ἀπαγγείλατε τοῖς ἀδελφοῖς μου , ἵνα ἀπέλθωσιν εἰς τὴν Γαλιλαίαν , κ ἀκεῖ με ὄψονται .
ἀφιγμένος δὴ οὖν εἰς τὴν Γαλιλαίαν , καθὰ καὶ ὁ θεσπέσιος Ἰακὼβ εἰς Χαῤῥὰν , ἐποίμαινε τὰ πρόβατα Λάβαν , τουτέστι τοῦ κόσμου , τοῦ τῇ κτίσει λελατρευκότος , καὶ πεπλανημένου , καθὰ καὶ ὁ Λάβαν 0 1 .
ἐκεῖ γεγονὼς , οἷά τις νυμφίος εἰσοικίζεται νοητῶς παρθένον ἁγνὴν , τὴν ἐξ ἐθνῶν Ἐκκλησίαν , τουτέστι Ῥαχὴλ , συνεισάγων αὐτῇ καὶ τὴν ἤδη διὰ νόμου προκατεζευγμένην αὐτῷ , τὴν τῶν Ἰουδαίων Συναγωγὴν , ἧς τύπος ἡ Λεία 0 .
σέσωσται γὰρ τὸ κατάλειμμα τοῦ Ἰσραὴλ , κατὰ τὴν τοῦ προφήτου φωνὴν , εἰ καὶ μὴ πᾶσα τυχὸν ἡ πληθὺς τὴν διὰ πίστεως ἐν Χριστῷ τετίμηκε χάριν .
ἀναδεδειγμένος δὴ οὖν ὁ νυμφίος παρὰ τοῖς ἔθνεσιν ὁ Χριστὸς , καὶ ἀναγεννήσας τῇ χάριτι πλείστους ὅσους εἰς υἱοθεσίαν ἐν πνεύματι , καὶ θρεμμάτων λογικῶν οὐκ εὐαρίθμητον ἀληθῶς ἀθροίσας ἀγέλην , ἐδιώχθη παρὰ τοῦ κόσμου .
πεπολεμήκασι γὰρ τῇ δόξῃ Χριστοῦ τῶν ἐν κόσμῳ τινὲς τὰς ὑπερτάτω τιμὰς ἀνειμένοι , καὶ δυσκατ αγώνιστον ἐπὶ γῆς ἐσχηκότες τὴν δυναστείαν .
ἀλλὰ καὶ τούτου ἡ θεία δεδυσώπηκε χάρις .
συνέβη δὲ καὶ ὁ κόσμος εἰς εἰρήνην Χριστῷ , καθὰ καὶ ὁ Λάβαν τῷ Ἰακώβ 0 .
ἀλλ ἐν ὑστέροις καιροῖς ὁ Κύριος ἡμῶν Ἰησοῦς Χριστὸς καὶ αὐτὸν οἰκειώσεται τὸν πάλαι διώκτην Ἰσραὴλ , καθάπερ ἀμέλει καὶ ὁ Ἰακὼβ τὸν Ἡσαῦ , μετὰ τὴν ἐκ τῆς Χαῤῥὰν ἐπάνοδον ἠσπάζετο .
ὅτι γὰρ εἰσδεχθήσεται μετὰ καιροὺς καὶ αὐτὸς ὁ Ἰσραὴλ εἰς ἀγάπησιν τὴν ἐπὶ Χριστῷ διὰ πίστεως , ἐνδοιάσαιμεν ἂν ἥκιστά γε τοῖς τῆς θεοπνεύστου Γραφῆς εἴκοντες λόγοις .
ἔφη γάρ που δι ἑνὸς τῶν ἁγίων προφητῶν ὁ τῶν ὅλων Δεσπότης ·
διότι ἡμέρας πολλὰς καθίσονται οἱ υἱοὶ Ἰσραὴλ , οὐκ ὄντος βασιλέως , οὐ δὲ ὄντος ἄρχοντος , οὐκ οὔσης θυσίας , οὐ δὲ ὄντος θυσιαστηρίου , οὔ τε ἱερατείας , οὔ τε δήλων , καὶ μετὰ ταῦτα ἐπιστρέψουσιν οἱ υἱοὶ Ἰσραὴλ , καὶ ἐπιζητήσουσι Κύριον τὸν Θεὸν αὐτῶν , καὶ Δαβὶδ τὸν βασιλέα ἑαυτῶν , καὶ ἐλπίσονται ἐπὶ τῷ Κυρίῳ , καὶ ἐπὶ τοῖς ἀγαθοῖς αὐτοῦ ἐπ ἐσχάτου ἡμερῶν .
συλλέγοντος γὰρ ἔτι τοὺς ἐξ ἐθνῶν πεπιστευκότας τοῦ πάντων ἡμῶν Σωτῆρος Χριστοῦ , κατηρέμησέ πως ὁ Ἰσραὴλ , οὐ νόμον ἔχων τῶν πρακτέων τὸν βραβευτὴν , οὐ τῷ θείῳ θυσιαστηρίῳ τὰ νενομισμένα προσφέρων ·
περιμένων δὲ , ὥσπερ ἐκ τῆς τῶν ἐθνῶν κλήσεως ὑποστρέφοντα Χριστὸν , ἐπὶ τὸ χρῆναι λοιπὸν καὶ αὐτὸν διὰ πίστεως εἰσοικίσασθαι , καὶ τῷ τῆς ἀγάπης νόμῳ μονονουχὶ καὶ συνθῆσαι τοῖς ἄλλοις 0 .
ἐπιτήρει γὰρ , ὅτι χαίρων ἐπὶ τέκνων γοναῖς , καὶ πολλαῖς θρεμμάτων ἀγέλαις , ὑποστρέφει μὲν ἐκ Χαῤῥὰν Ἰακὼβ , ἐκδέχεται δὲ οὕτω λοιπὸν καὶ αὐτὸν εἰς ἀγάπησιν τὸν Ἡσαῦ .
ἐπιστρέψει τοίνυν κατὰ καιροὺς μετὰ τὴν τῶν ἐθνῶν κλῆσιν ὁ Ἰσραὴλ , καὶ αὐτὸν δὲ τὸν ἐν Χριστῷ πλοῦτον θαυμάσει .
ἔνεστι γὰρ εὐκόλως διὰ τῶν ἱστορικῶς πεπραγμένων καὶ τοῦτο αὐτὸ τοῖς ἐθέλουσι καταθρεῖν .
ἀπέστειλεν Ἰακὼβ ξένια τῷ Ἡσαῦ μετατιθεὶς εἰς ἀγάπησιν , καὶ ταῖς τῶν δώρων φιλοτιμίαις .
προσαπέστειλε δὲ καὶ ἀγγέλους εἰρηνικοὺς πρὸς αὐτὸν ἐρῶντας λόγους .
καὶ ὅτι παρέσται , καὶ οὐκ εἰς μακρὰν τὰ εἰς φιλίαν αὐτῶν καταστήσοντα , ἐναργὲς ἀποπεραίνει κατὰ καιροὺς καὶ τοῦτο ὁ Χριστός .
ἔφη γάρ που πρὸς Ἰουδαίους διὰ φωνῆς προφήτου ·
καὶ ἰδοὺ , ἐγὼ ἀποστελῶ ὑμῖν Ἠλίαν τὸν Θεσβίτην , πρὶν ἐλθεῖν τὴν ἡμέραν Κυρίου τὴν μεγάλην καὶ ἐπιφανῆ .
ὃς ἀποκαταστήσει καρδίαν πατρὸς πρὸς υἱὸν , καὶ καρδίαν ἀνθρώπου πρὸς τὸν πλησίον αὐτοῦ , μὴ ἐλθὼν πατάξω τὴν γῆν ἄρδην .
ἐκεῖνος ἐλθὼν ἐντρέψει μου κατὰ τὸ εἰκὸς τὸν δυσάγωγον Ἰσραὴλ , ἀποστήσει τῆς ἀρχαίας ὀργῆς , φίλον κατασκευάσει καὶ εἰρηνικὸν τῷ Χριστῷ , μονονουχὶ καὶ παρόντα δεικνύων τῆς παρ αὐτοῦ φιλοτιμίας τὰ ξένια , τουτέστι , τὴν τῶν πιστευόντων ἐλπίδα .
Οὐ γὰρ εἰς μῆκος ἔτι καιρῶν τὰ τῆς ἐπαγγελίας οἰχήσεται τοῖς τηνικάδε πιστεύουσιν , ἀλλὰ γείτων ἡ δωρεὰ , καὶ κατὰ πόδας ἡ χάρις 0 .
καταργουμένου μὲν εὐθὺς τοῦ τῆς ἁμαρτίας υἱοῦ , καταφοιτῶντος δὲ μετὰ τῶν ἁγίων ἀγγέλων ἐξ οὐρανοῦ τοῦ πάντων ἡμῶν Σωτῆρος Χριστοῦ , δι οὗ καὶ μεθ οὗ τῷ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
κατῴχετο μὲν ἡ ἀνθρώπου φύσις διὰ τῆς ἁμαρτίας εἰς θάνατον .
ἐπειδὴ δὲ εἰς ἅπαν τοῦ σώζειν εἰδότος ἀπενοσφίζετο , μονονουχὶ καὶ δορύληπτος ἦν ὁ κατ εἰκόνα τὴν θείαν τετεχνουργημένος , καὶ τῷ τῆς δουλείας ἄχθει κατεφορτίζετο .
ὑπετίθει γὰρ δὴ καὶ οὐχ ἑκὼν τὴν αὐχένα τῷ πλεονεκτήσαντι Σατανᾷ , ὃς καὶ ἐκ πολλῆς λίαν τῆς ἀγερωχίας  ὑπέροφρυ γὰρ τὸ πνεῦμα τὸ πονηρὸν  , ἁπάντων , ὡς ἔπος εἰπεῖν , τῶν ἐπὶ τῆς γῆς κατεθρασύνετο , λέγων ·
τὴν οἰκουμένην ὅλην καταλήψομαι τῇ χειρὶ ὡς νοσσιὰν , καὶ ὡς καταλελειμμένα ὠὰ ἀρῶ , καὶ οὐκ ἔστιν ὃς διαφεύξεταί με , ἢ ἀντείπει μοι 0 .
βεβασίλευκε γὰρ ἐκ πλεονεξίας , ὡς ἔφην , καὶ ὠνόμασται Θεὸς τοῦ αἰῶνος τούτου .
προσκεκύνηκε γὰρ ὁ κόσμος αὐτῷ , καὶ λελάτρευκε τῇ κτίσει παρὰ τὸν κτίσαντα .
ἐπειδὴ δὲ καὶ εἰς τοῦτο ἐνηνεγμένους ταλαιπωρίας κατηλέει Θεὸς , ἀποστέλλειν ἡμῖν τὸν Υἱὸν ἐξ οὐρανοῦ ἐπηγγέλλετο , τὴν ἀνθρώπου φύσιν ἀνακομίσαντα πάλιν εἰς ὅπερ ἦν ἐν ἀρχαῖς .
καινὴ κτίσις τὰ ἐν Χριστῷ , κατὰ τὰς Γραφάς 0 .
διακομισταὶ δὲ τῶν εἰς ἡμᾶς ἀγαθῶν λόγων γεγόνασιν οἱ μακάριοι προφῆται , Ὑπὲρ τῆς εἰς ἡμᾶς χάριτος προφητεύσαντες , ἐρευνῶντες εἰς τίνα καὶ ποῖον καιρὸν ἐδήλου τὸ ἐν αὐτοῖς πνεῦμα Χριστοῦ , προμαρτυρούμενον τὰ εἰς Χριστὸν παθήματα , καὶ τὰς μετὰ ταῦτα δόξας , οἷς ἀπεκαλύφθη , ὅτι οὐχ ἑαυτοῖς , ἡμῖν δὲ διηκόνουν αὐτά .
γράφει γὰρ οὕτως τοῦ Σωτῆρος ὁ μαθητής .
καὶ πολὺς μὲν ὁ παρ αὐτοῖς περὶ τῆς τοῦ Σωτῆρος ἡμῶν ἐνανθρωπήσεως λόγος , καὶ ὅτι κατὰ καιροὺς ἀφίξεται λυτρωτής 0 .
πρὸς εὐμάθειαν δὲ τῶν ἐντευξομένων ὀλίγα περ ἐνεγκεῖν τὸ λυποῦν οὐδέν 0 .
ἐπίκλημα δὲ τοῖς Ἰουδαίων δήμοις τὸ χρῆμα ποιεῖσθαι πρέποι ἂν , ὡς ἐξ αὐτῶν ἔνεστι τῶν πραγμάτων ἰδεῖν .
καίτοι γὰρ ἐνὸν ἐκ προφητικῶν τοῦ Σωτῆρος καταθρῆσαι λόγων τὴν ἄφιξιν , μᾶλλον δὲ τάχα που καὶ συνιέντες οἱ τάλανες καὶ ἐξ αὐτῆς τῆς ἐν νόμῳ σκιᾶς , ἀντεφέροντο δυστρόπως τοῖς θεόθεν κεχρησμῳδημένοις , καὶ αὐτῷ τῷ Χριστῷ , ἢ καὶ ὅπερ ἔφη Παῦλος ἡμῖν ὁ σοφός 0 ·
πώρωσις ἀπὸ μέρους γέγονε τῷ Ἰσραὴλ , ἵνα βλέποντες μὴ βλέπωσι , καὶ ἀκούοντες μὴ ἀκούσωσι , μη δὲ συνιῶσι .
καθὰ καὶ αὐτὸς εἴρηκεν ὁ Σωτήρ .
ἔφη τοίνυν , μᾶλλον δὲ καὶ αὐτὸν ἡμῖν εἰσκεκόμικε τὸν Ἐμμανουὴλ ἐν ἰδίαις συγγραφαῖς ὁ θεσπέσιος Ἡσαΐας λέγοντα σαφῶς ·
πνεῦμα Κυρίου ἐπ ἐμὲ , οὗ εἵνεκεν ἔχρισέ με , εὐαγγελίσασθαι πτωχοῖς ἀπέσταλκέ με , ἰάσασθαι τοὺς συντετριμμένους τὴν καρδίαν , κηρύξαι αἰχμαλώτοις ἄφεσιν , καὶ τυφλοῖς ἀνάβλεψιν , καλέσαι ἐνιαυτὸν Κυρίου δεκτὸν , καὶ ἡμέραν ἀνταποδόσεως .
ταῦτα γὰρ γέγονε τὰ λαμπρὰ τῆς ἐπιδημίας αὐτοῦ κατορθώματα .
ὠσηὲ δὲ πάλιν ἔφη που περὶ αὐτοῦ ·
καὶ συναχθήσονται υἱοὶ Ἰούδα , καὶ υἱοὶ Ἰσραὴλ ἐπὶ τὸ αὐτὸ , καὶ θήσονται ἑαυτοῖς ἀρχὴν μίαν , καὶ ἀναβήσονται ἐκ τῆς γῆς , ὅτι μεγάλη ἡ ἡμέρα τοῦ Ἰεζραήλ 0 .
πλεῖστοι μὲν γὰρ ὅσοι κατὰ καιροὺς οἱ παρὰ τοῖς Ἰουδαίοις καθηγηταὶ μόνοις τιμᾷν τοῖς χείλεσι ἀνα πείθοντες τὸν τῶν ὅλων Θεὸν , καὶ διδάσκοντες διδασκαλίαν ἐντάλματα ἀνθρώπων τοὺς ὑπὸ χεῖρα λαούς 0 1 .
μία δὲ ἡ κατὰ πάντων τε καὶ ἐπὶ πάντας ἀρχὴ τέθειται Χριστὸς , καὶ ἀνέβημεν ἐκ τῆς γῆς , τουτέστι , τὰ ἄνω φρονεῖν δεδιδάγμεθα .
μεγάλη γὰρ ἀληθῶς ἡ ἡμέρα τοῦ Ἰεζραὴλ , τουτέστι , τῆς τοῦ Θεοῦ σπορᾶς , ἤτοι τοῦ Υἱοῦ 0 .
ταύτης δὲ ἡμῖν τῆς ἡμέρας διεμέμνητο λέγων καὶ ὁ θεσπέσιος Δαβίδ ·
Αὕτη ἡ ἡμέρα ἣν ἐποίησεν ὁ Κύριος , ἀγαλλιασώμεθα καὶ εὐφρανθῶμεν ἐν αὐτῇ .
καὶ προσέτι Παῦλος ἡμῖν ὁ σοφώτατος 0 ·
ἰδοὺ νῦν καιρὸς εὐπρόσδεκτος , ἰδοὺ νῦν ἡ ἡμέρα σωτηρίας , καθ ἣν δηλονότι καὶ σεσώσμεθα , Χριστοῦ καλοῦντος εἰς τοῦτο 0 .
ὡς γὰρ ὁ σοφὸς εἴρηκε μαθητής ·
Οὐκ ἔστιν ὄνομα ἕτερον ὑπὸ τὸν οὐρανὸν , τὸ δεδομένον ἀνθρώποις , ἐν ᾧ δεῖ σωθῆναι ἡμᾶς .
πεύσῃ δὲ λέγοντος καὶ Ἱερεμίου σαφῶς ·
ἰδοὺ ἡμέραι ἔρχονται , λέγει Κύριος , καὶ ἀναστήσω τῷ Δαβὶδ ἀνατολὴν δικαίαν ·
βασιλεύσει βασιλεὺς , καὶ συνήσει , καὶ ποιήσει κρῖμα καὶ δικαιοσύνην ἐπὶ τῆς γῆς .
ἐν ταῖς ἡμέραις αὐτοῦ σωθήσεται Ἰούδας , καὶ Ἰσραὴλ κατασκηνώσει πεποιθότως .
καὶ τοῦτο τὸ ὄνομα αὐτοῦ , ὃ καλέσει αὐτὸν Κύριος Ἰωσεδὲκ , ἐν τοῖς προφήταις 0 .
βεβασίλευκε γὰρ ἐφ ἡμᾶς δίκαιος βασιλεὺς ὁ Χριστὸς , κρῖμα πεποίηκε καὶ δικαιοσύνην , ἀπαλλάξας ἁμαρτιῶν τοὺς ἠπατημένους , καὶ καταδικάσας τὸν ἐχθρὸν τοῦ πλεονεκτήσαντος Σατανᾶ .
τοὔνομα δὲ αὐτῷ Ἰωσεδὲκ , τουτέστι , δικαιοσύνη Θεοῦ 0 .
δεδικαιώμεθα γὰρ ἐν αὐτῷ , καὶ οὐκ ἐξ ἔργων δικαιοσύνης ἃ ἐποιήσαμεν ἡμεῖς , ἀλλὰ κατὰ τὸ πολὺ αὐτοῦ ἔλεος .
τοιγάρτοι καὶ ἔφασκεν ὁ Θεὸς καὶ Πατήρ ·
ἐγγίζει ταχὺ ἡ δικαιοσύνη μου , καὶ τὸ ἔλεός μου ἀποκαλυφθήσεται .
ἔλεος γὰρ καὶ δικαιοσύνη γέγονεν ἡμῖν παρὰ τοῦ Θεοῦ καὶ Πατρὸς ὁ Χριστὸς , ὃν αὐτῷ δὴ τούτῳ τῷ ὀνόματι καὶ ὁ λαμπρὸς τῶν ἁγίων ἀπεκάλει χορός .
ὁ μὲν γὰρ μακάριος Σαμουὴλ , ὁ διαβόητος ἐν προφήταις , προσελάλει τοῖς ἐξ Ἰσραὴλ , λέγων ·
καὶ ἰδοὺ , ἐγὼ διελήλυθα ἐνώπιον ὑμῶν ἐκ νεότητός μου καὶ ἕως τῆς ἡμέρας ταύτης .
ἰδοὺ ἐγὼ , ἀποκρίθητε κατ ἐμοῦ ἐνώπιον Κυρίου , καὶ ἐνώπιον Χριστοῦ αὐτοῦ .
μάρτυς Κύριος ἐν ὑμῖν , καὶ μάρτυς Χριστὸς αὐτοῦ ἐν τῇ ἡμέρᾳ ταύτῃ , ὅτι οὐχ εὑρήκατε ἐν τῇ χειρί μου οὐδέν 0 .
σαφεστέρως δὲ καὶ ὁ μακάριος Δαβὶδ τὰς τῶν Ἰουδαίων ἀπονοίας , καὶ τὸ ἀχάλινον θράσος τὸ κατὰ Χριστοῦ , καὶ τὸ εἰκαῖον ἐν σκέμμασι , καὶ μειρακιῶδες ἐν λογισμοῖς , μονονουχὶ καὶ καταιτιᾶται λέγων ·
ἵνα τί ἐφρύαξαν ἔθνη , καὶ λαοὶ ἐμελέτησαν κενά ;
παρέστησαν οἱ βασιλεῖς τῆς γῆς , καὶ οἱ ἄρχοντες συνήχθησαν ἐπὶ τὸ αὐτὸ , κατὰ τοῦ Κυρίου καὶ κατὰ τοῦ Χριστοῦ αὐτοῦ .
κενὰ γὰρ ὄντως τὰ τῆς Ἰουδαίων ἀμαθίας κατὰ Χριστοῦ βουλεύματα 0 .
Οὐ γὰρ ἂν ἀπέθανεν ἡ ζωὴ , οὐ δ ἐν ταῖς ᾅδου πύλαις γέγονε κάτοχος , ὁ καὶ τοῖς κάτω πνεύμασιν εἰπών 0 ·
ἐξέλθητε ·
καὶ τοῖς ἐν τῷ σκότει 0 ·
ἀνακαλύφθητε .
κατεθρήνει δὲ καὶ τὴν Ἱερουσαλὴμ ὁ προφήτης Ἱερεμίας , ὡς ἀνοσίαν , ὡς Κυριοκτόνον , ὡς βέβηλον , ὡς ἀχάριστον 0 1 2 .
ἔφη γὰρ οὕτω ·
πνεῦμα πρὸ προσώπου ἡμῶν , Χριστὸς Κύριος , συνελήφθη ἐν ταῖς διαφθοραῖς αὐτῶν , οὖ εἴπαμεν ·
ἐν τῇ σκιᾷ αὐτοῦ ζησόμεθα ἐν τοῖς ἔθνεσι .
δέον γὰρ ἑλέσθαι τὴν διὰ πίστεως χάριν , ὡς ὁδὸν σωτήριον , θεομαχοῦντες ἡλίσκοντο 0 .
Οὐκοῦν ὁ μὲν τῶν ὅλων Γενεσιουργὸς , ὁ μονογενὴς τοῦ Θεοῦ Λόγος , καθιεὶς ἑαυτὸν εἰς κένωσιν , κέχρισται παρὰ τοῦ Πατρὸς , καὶ γέγονε καθ ἡμᾶς .
καὶ ὁ τῆς κενώσεως σκοπὸς , εἰς τὸ διασῶσαι τοὺς ἐπὶ τῆς γῆς 0 .
καὶ γοῦν ὁ προφήτης Σοφονίας εὐηγγελίζετο , λέγων ·
χαῖρε σφόδρα , θύγατερ Σιὼν , κήρυσσε , θύγατερ Ἱερουσαλὴμ , εὐφραίνου καὶ κατατέρπου ἐξ ὅλης τῆς καρδίας σου , θύγατερ Ἱερουσαλήμ .
περιεῖλε Κύριος τὰ ἀδικήματά σου , λελύτρωταί σε ἐκ χειρὸς ἐχθρῶν σου .
βασιλεύσει Κύριος Ἰσραὴλ ἐν μέσῳ σου , οὐκ ὄψει κακὰ οὐκ ἔτι .
Οἱ δὲ ἀπειθεῖς καὶ ἄτεγκτοι , καὶ πέρα παντὸς ἰόντες θράσους , πεπαρῳνήκασιν εἰς αὐτὸν τὰ πάντων αἴσχιστα , καὶ δρῶντες εὐκόλως καὶ βουλευόμενοι προαλέστερον .
τοιγάρτοι καὶ ἐκτετίκασι μὲν τῶν πλημμελημάτων τὰς δίκας .
κακοὶ γὰρ κακῶς ἀπολώλασι .
πλὴν οὐκ εἰς ἅπαν 0 .
ἠλένηται γὰρ , καὶ σέσωσται τὸ κατάλειμμα , κατὰ τὴν τοῦ προφήτου φωνήν .
ὅτι τοίνυν ταῦτα τοῦτον ἕξει τὸν τρόπον κατὰ καιροὺς , ὁ θεσπέσιος Ἰακὼβ ἐδιδάσκετο , Θεοῦ τὸ χρῆμα διαμορφοῦντος ἀστείως .
καὶ ὅπως , ἐρῶ , ἀνατιθεὶς δὲ ἀναγκαίως τὰ ἐξ ἱερῶν Γραμμάτων 0 ·
ἀναστὰς δὲ τὴν νύκτα ἐκείνην , ἔλαβε τὰς δύο γυναῖκας , καὶ τὰς δύο παιδίσκας , καὶ τὰ ἕνδεκα παιδία αὐτοῦ , καὶ διέβη τὴν διάβασιν τοῦ Ἰαβὼ  χ  , καὶ ἔλαβεν αὐτοὺς , καὶ διέβη τὸν χειμάῤῥουν , καὶ διεβίβασε πάντα τὰ αὐτοῦ .
ὑπελείφθη δὲ Ἰακὼβ μόνος , καὶ ἐπάλαιεν ἄνθρωπος μετ αὐτοῦ , ἕως πρωΐ .
Εἶδε δὲ , ὅτι οὐ δύναται πρὸς αὐτὸν , καὶ ἥψατο τοῦ πλάτους τοῦ μηροῦ αὐτοῦ , καὶ ἐνάρκησε τὸ πλάτος τοῦ μηροῦ Ἰακὼβ , ἐν τῷ παλαίειν αὐτὸν μετ αὐτοῦ .
καὶ εἶπεν αὐτῷ ·
ἀπόστειλόν με ·
ἀνέβη γὰρ ὁ ὄρθρος .
Οὐ μή σε ἀποστείλω , ἐὰν μή με εὐλογήσῃς .
τί τὸ ὄνομά σού ἐστιν ;
Οὐ κληθήσεται ἔτι τὸ ὄνομά σου Ἰακὼβ , ἀλλ Ἰσραὴλ ἔσται τὸ ὄνομα σου , ὅτι ἐνίσχυσας μετὰ τοῦ Θεοῦ , καὶ μετὰ ἀνθρώπων δυνατός 0 .
ἠρώτησε δὲ Ἰακὼβ , καὶ εἶπεν ·
ἀπάγγειλόν μοι τὸ ὄνομά σου .
ἵνα τί τοῦτο ἐρωτᾷς σὺ τὸ ὄνομά μου ;
καὶ ηὐλόγησεν αὐτὸν ἐκεῖ , καὶ ἐκάλεσεν Ἰακὼβ τὸ ὄνομα τοῦ τόπου ἐκείνου , Εἶδος Θεοῦ .
Εἶδον γὰρ Θεὸν πρόσωπον πρὸς πρόσωπον , καὶ ἐσώθη μου ἡ ψυχή .
ἀνέτειλε δὲ αὐτῷ ὁ ἥλιος , ἡνίκα παρῆλθεν αὐτὸν τὸ εἶδος τοῦ Θεοῦ .
Αὐτὸς δὲ ἐπέσκαζε τῷ μηρῷ αὐτοῦ .
διεβίβασε τὸν Ἰαβὼχ , ἤτοι τὸν χειμάῤῥουν , ὁ θεσπέσιος Ἰακὼβ πάντα τὰ αὐτοῦ , καὶ αὐτὸς ἀπομεμένηκε μόνος .
Εἶτα τὸ χρῆμα , πῶς οὐκ ἄξιον ἰδεῖν 0 ;
φέρε οὖν καταθρήσωμεν τὴν αἰτίαν .
κατ εὐθὺ γὰρ οὗτος ὁ λόγος ἡμῖν τῶν πνευματικῶν οἰχήσεται .
ἐν Ἐδὼμ καὶ Σηῒρ κατῴκησεν Ἡσαῦ , καὶ κατεκράτει τῆς γῆς , καὶ ἐν δυναστείαις ἦν ταῖς οὐκ ὑπὲρ χεῖρα τὴν Ἰακώβ .
ἐπειδὴ δὲ τῆς τῶν ποταμῶν ἀπαίροντι μέσης καὶ τῆς τοῦ Λάβαν ἑστίας , καὶ εἰς τὴν πατρῴαν ἐλθεῖν διασπεύδοντι γῆν , πᾶσά πως ἦν ἀνάγκη δι Ἐδὼμ ποιεῖσθαι τὴν ἀποδρομὴν , οἰκονομικωτάτως λίαν τὴν πρὸς τὸν ἀδελφὸν εἰρήνην ἠσπάζετο , καὶ δὴ καὶ ἀγγέλους ξενίας ἅμα λαμπρὰς προβαδίζειν εἶπεν , ὅτι καὶ αὐτὸς ὀψόμενος ἥξει , προσερῶν τε ἅμα προκαταμηνύειν ἐκέλευε δώροις τε καὶ λόγοις τιθάσσων ἀποφαίνει τὸν πάλαι φονῶντα καὶ ἀγριαίνοντα .
ἐπειδὴ δὲ παρῆσαν οἱ προεσταλμένοι , λέγοντες ·
ἤλθομεν πρὸς τὸν ἀδελφόν σου Ἡσαῦ καὶ ἰδοὺ αὐτὸς ἔρχεταί σοι εἰς συνάντησιν , καὶ υἄνδρες μετ αὐτοῦ 0 ·
περιδεὴς δὲ ἦν ἄγαν ὁ θεσπέσιος Ἰακώβ ·
οὐ γὰρ ἔχων εἰδέναι σαφῶς ποτέρῳ δὴ φίλῳ καὶ εἰρηνικῷ περιτεύξεται , ἢ ὡς οὐδὲν ἧττον ἀνεπτοημένῳ πρὸς τὸ αὐτῷ σύνηθες θράσος , καὶ τὰ ἐκ φθόνου δρᾷν ᾑρημένῳ 0 ·
διεβίβασεν ὁ Ἰακὼβ πάντα τὰ αὐτοῦ , καὶ ἀπομεμένηκε μόνος ·
ἐκεῖνο , οἶμαί που , πάντως καθ ἑαυτὸν ἐννενοηκὼς , ὡς εἰ μὲν ὀφθείη χρηστός τε καὶ πρᾶος , χαλεπὸν οὐδὲν παρεῖναί τε καὶ προσειπεῖν , διαβιβασθέντα πάλιν γύναιά τε καὶ τέκνα 0 .
Εἰ δὲ ἥκοι σκληρὸς καὶ δύσερις ἔτι , καὶ τοῦ φονᾷν οὐκ ἀμείνων , φείσεται μὲν νηπίων , καὶ τὸ τῶν γυναίων ἐλεήσει δάκρυον 0 ·
καταλαβὼν δὲ μόνον αὐτὸν , ἐκπλήσει τὰ ἐκ θυμοῦ , καὶ ἀποχρῶν ἔσται πρὸς ἄρκεσιν αὐτῷ τοῦ λελυπηκότος ὁ θάνατος .
πλὴν ὅτι καὶ ἐλπίδος ἐπέκεινα τοῦτο αὐτῷ προβέβηκε δυνάμει Θεοῦ , ὡς φθάσαντες ἤδη προείπομεν .
ἠσπάσαντο γὰρ ἀλλήλους .
ἀπὸ τοίνυν τοῦ συμβεβηκότος , τοῦ μυστηρίου τὴν δυνάμιν ἐπαιδεύετο .
πῶς , ἢ τίνα τρόπον , ἐρῶ δὴ πάλιν , Διεβίβασε μὲν γὰρ πάντα αὐτοῦ τὸν χειμάῤῥουν 0 .
ἐπειδὴ δὲ ἀπομεμένηκε μόνος , ἐπάλαιεν ἄνθρωπος μετ αὐτοῦ ἕως πρωΐ .
τὸν μὲν οὖν προσπαλαίοντά φαμεν ἅγιον ἄγγελον , τύπον Χριστοῦ τοῦ καθ ἡμᾶς διὰ τὸ ἀνθρώπινον .
ὅτι δὲ μὴ καὶ αὐτὸς τοῖς ἄλλοις ὁμοῦ διέβη τὸν χειμάῤῥουν , ἤτοι τὸν Ἰαβὼχ , ὃς ἑρμηνεύεται πάλη , γέγονεν αὐτοῖς ἡ δοκοῦσα μάχη .
καὶ τίς ἂν νοοῖτο πάλιν ὁ τοῦδε λόγος , ἤτοι νοῦς ὁ ἐσωτάτω ;
πρὸς μὲν γὰρ τοὺς διαβαίνοντας τὸν Ἰορδάνην , οὗ καὶ εἰς τύπον ὁ Ἰαβὼχ , οὐ παλαίει Χριστὸς , οὐ δὲ ἐν τάξει πολεμίων ἢ ἀντιπάλων ποιεῖται τοὺς τὰ αὐτοῦ τιμῶντας μυστήρια 0 .
διασώζει δὲ μᾶλλον καὶ νενικηκότας τὸν κόσμον , ὡς ἐν μάχῃ τῇ , φημὶ , νοητῇ , στεφανοῖ , καὶ ταῖς ἀνωτάτω καταφαιδρύνει τιμαῖς .
πάλη δὲ ὄνομα τῷ ποταμῷ 0 .
βιαστὴ γάρ ἐστιν ἡ βασιλεία τῶν οὐρανῶν , καὶ βιασταὶ ἁρπάζουσιν αὐτήν .
καὶ , Στενὴ λίαν ἡ πύλη , καὶ τεθλιμμένη ἡ ὁδὸς ἡ ἀπάγουσα εἰς τὴν ζωὴν , καὶ ὀλίγοι εἰσὶν οἱ εὑρίσκοντες αὐτήν 0 .
ὅτι τοίνυν ἔμελλον  οἱ  ἐξ Ἰακὼβ ἐσόμενοι κατὰ καιροὺς , οὔ τε διαβήσεσθαι τὸν Ἰορδάνην , τουτέστι , τὴν διὰ τοῦ ἁγίου βαπτίσματος χάριν , καὶ ἀνοσίως ἀτιμάσαι , καὶ αὐτὸν δὲ λοιπὸν ἀντίπαλον ἕξειν τὸν Ἐμμανουὴλ , ὑπεδήλου τὸ γεγονός .
ὅτι γὰρ οἱ μὴ τιμῶντες τῇ πίστει καταλογισθήσονται πάντη τε καὶ πάντως εἰς ἀνθεστηκότας , πληροφορήσει λέγων αὐτὸς ὁ Σωτήρ ·
ὁ μὴ ὢν μετ ἐμοῦ , κατ ἐμοῦ ἐστιν .
ἀλλὰ μετ αὐτοῦ μὲν εἶεν οἱ πεπιστευκότες .
ἀληθὲς δὲ ὅτι καὶ τὸ ἔμπαλιν , πῶς ἂν ἐνδοιάσειέ τις 0 ;
πλὴν Ἐπάλαιε , φησὶ , μετὰ Ἰακὼβ ὁ ἄνθρωπος ἕως πρωΐ , καὶ εἶδεν ὅτι οὐ δύναται πρὸς αὐτόν .
ἀκούεις , ὅπως ἐν νυκτὶ γέγονεν ἡ πάλη ;
ἠλέγχετο δὲ πίπτων καὶ νικώμενος , ὅτι τὰ ἀνέφικτα ἐζήτει , θεομαχεῖν ᾑρημένος , καὶ περισσεύεσθαι τοῦ πάντα ἰσχύοντος Θεοῦ .
τοῦτο , οἶμαι , ἐστὶν , ὅπερ ἔφη ψάλλων καὶ ὁ θεσπέσιος Δαβὶδ περὶ τῶν ἐξ Ἰσραὴλ , ὅτι δεινὰ κατὰ τῆς ἑαυτῶν κεφαλῆς ἐσκέπτοντο , ἵνα μὴ λέγοιμι Χριστοῦ ·
διελογίσαντο βουλὴν ἣν οὐ μὴ δύνωνται στῆσαι .
ἐμαχαίσατο τοίνυν ὁ Ἰσραὴλ τῷ Χριστῷ , ἐν σκότῳ γεγονὼς , τουτέστι , τὸν θεῖον νοῦν εἰς φωτισμὸν οὐκ ἔχων , οὔ τε μὴν τὴν διαυγάζουσαν ἡμέραν , οὔ τε τὸν ἀνίσχοντα νοητῶς ἑωσφόρον ἐν ταῖς τῶν πιστευόντων καρδίαις .
διαμεμένηκε γὰρ ἀπειθὴς , καὶ ὡς ὁ προφήτης φησὶν , Ὑπομεινάντων αὐτῶν φῶς , ἐγένετο αὐτοῖς σκότος ·
μείναντες αὐγὴν , ἐν ἀωρίᾳ περιεπάτησαν .
ἀλλ ὅγε θεσπέσιος Παῦλος , τοῖς ἐν πίστει δεδικαιωμένοις , καὶ τὸν διὰ Πνεύματος πλουτισμὸν ἐκπεπλουτηκόσιν ἐπιστέλλει , λέγων ·
Οὐκ ἐσμὲν νυκτὸς , οὐ δὲ σκότους , ἀλλ υἱοὶ φωτὸς καὶ ἡμέρας .
ὅτι δὲ ἀμείνους τῆς Ἰουδαίων ἀμαθίας γεγόνασι , καὶ τὸν ἐκείνοις πρέποντα παρήλασαν σκότον , ὑπεδήλου προστιθείς ·
ἡ νὺξ προέκοψεν , ἡ δὲ ἡμέρα ἤγγικεν .
ἀποθώμεθα οὖν τὰ ἔργα τοῦ σκότους , καὶ ἐνδυσώμεθα τὰ ὅπλα τοῦ φωτός ·
ὡς ἐν ἡμέρᾳ , εὐσχημόνως περιπατήσωμεν 0 .
Οὐκοῦν , ἐν ἡμέρᾳ μὲν οἱ πιστεύσαντες , οἱ δὲ ἀπειθεῖς ὡς ἐν νυκτὶ καὶ ἐν σκότῳ μάχονται τῷ Χριστῷ 0 1 .
τοῦτο πεπράχασιν οἱ ἐξ Ἰακὼβ , πλὴν ἠσθενήκασι καὶ νενίκηνται , καὶ ὀρθοποδεῖν οὐκ ἔχουσιν .
ἥψατο γὰρ , φησὶν , ὁ παλαίων ἄνθρωπος μετὰ τοῦ Ἰακὼβ τοῦ πλάτους τοῦ μηροῦ αὐτοῦ , καὶ ἐνάρκησε τὸ πλάτος τοῦ μηροῦ Ἰακὼβ ἐν τῷ παλαίειν αὐτὸν μετ αὐτοῦ .
τί δὲ δὴ ἄρα κ ἀντεῦθεν εἰσόμεθα , φέρε λέγωμεν .
ὡς δὲ ὁ μηρὸς ὡς ἐπίπαν παρά γε τῇ θεοπνεύστῳ Γραφῇ τὰ εἰς τέκνων γονὴν ἀναγκαῖα τοῦ σώματος ὑπεμφαίνει μόρια , καὶ αὐτὴν δὲ λοιπὸν ὡς ἐκ τούτου τὴν γονήν 0 1 .
περὶ μηροὺς γὰρ ἅπασι τὰ παιδογόνα κεῖται μέλη .
καὶ γοῦν ὁ μακάριος Ἀβραὰμ , ὅτε τὸν γνήσιον οἰκέτην γυναῖκα ληψόμενον τῷ Ἰσαὰκ εἰς τὴν τῶν ποταμῶν ἐξέπεμψε μέσην , ὀμνύειν ἐκέλευεν , οὕτω λέγων ·
θὲς τὴν χεῖρά σου ὑπὸ τὸν μηρόν μου ·
τουτέστι , Ὄμνυθι κατὰ Θεοῦ , καὶ κατὰ τῶν ἐσομένων ἐξ ἐμοῦ , καὶ γονῆς τῆς δεσποτικῆς .
ὁ μηρὸς οὖν , τοὺς ἐκ μηρῶν σημαίνεται .
ἐνάρκησε τοίνυν ὁ μηρὸς Ἰακώβ .
ἐχώλαναν γὰρ οἱ ἐκ τῶν μηρῶν αὐτοῦ γεγονότες , τουτ έστιν , οἱ ἐξ Ἰσραήλ .
καὶ μάρτυς αὐτὸς ὁ Σωτὴρ διὰ φωνῆς τοῦ Δαβὶδ , οὕτω λέγων 0 ·
Υἱοὶ ἀλλότριοι ἐψεύσαντό μοι ·
υἱοὶ ἀλλότριοι ἐπαλαιώθησαν , καὶ ἐχώλαναν ἀπὸ τῶν τρίβων αὐτῶν .
ὅτι δὲ χωλότητα νοητὴν ὑπομεμένηκεν ὁ Ἰσραὴλ , καὶ ὁ σοφὸς ἠπίστατο Παῦλος .
γράφει γοῦν καὶ αὐτός ·
διὸ τὰς παρειμένας χεῖρας , καὶ τὰ παραλελυμένα γόνατα ἀνορθώσατε , καὶ τροχιὰς ὀρθὰς ποιήσατε τοῖς ποσὶν ὑμῶν , ἵνα μὴ τὸ χωλὸν ἐκτραπῇ , ἰαθῇ δὲ μᾶλλον .
ἴασις δὲ τῆς τοιᾶσδε χωλότητος οὐκ ἂν ἑτέρως γένοιτό ποτε , πλὴν ὅτι διὰ μόνης τῆς εἰς Χριστὸν πίστεως καὶ ἀγάπης 0 .
Οἱ δὲ τὴν πίστιν οὐ προσηκάμενοι μεμενήκασιν ἐν χωλότητι , καὶ ἐν ἐκτροπῇ τοῦ πάθους , κατὰ τὴν τοῦ μακαρίου Παύλου φωνήν .
Αἴνιγμα δὴ οὖν τῆς Ἰσραὴλ χωλότητος νοητῆς , τὸ συμβεβηκὸς τῷ Ἰακὼβ περὶ μηρὸν πάθος ἐν τῷ παλαίειν αὐτόν 0 .
πλὴν ὅτι ψευδοεπήσαιμεν ἂν οὔ τί που , διαβεβαιούμενοί τε καὶ λέγοντες , ὅτι τοῖς ἐν νυκτὶ καὶ σκοτεινὸν ἔχουσι νοῦν ἀντιφέρεται τρόπον τινὰ καὶ προσπαλαίει Χριστὸς , παραλύων εἰς χωλότητα τὴν πνευματικὴν , ἀναμάθοι τις ἂν οὐδὲν ἧττον εὐκόλως καὶ διὰ τῶν ἐφεξῆς .
ἔφη γὰρ τῷ Ἰακὼβ ὁ προσπαλαίων ἄνθρωπος ·
συνίης , ὅπως οὐκ ἀνέχεται παλαίειν διαυγαζούσης ἡμέρας .
Οὐ γὰρ μάχεται τοῖς ἐν φωτὶ γεγονόσι .
Οἷς ἂν εἴη πρέπον , τοῖς εἰς τοῦτο λαμπρότατον διεληλυθόσι , καὶ τὸ φάναι λοιπόν ·
ὁ Θεὸς , ὁ Θεός μου , πρὸς σὲ ὀρθρίζω .
καὶ πρός γε δὴ τοῦτο , τὸ , Πρωῒ εἰσακούσῃ τῆς φωνῆς μου , πρωῒ παραστήσομαί σοι , καὶ ἐπόψεις με .
ἀνίσχοντος γὰρ κατὰ νοῦν ἡμῖν τοῦ τῆς δικαιοσύνης φωτὸς , τουτέστι Χριστοῦ , καὶ νοητὴν ἐν καρδίαις ἡμῶν ἱέντος αὐγὴν , τότε δὴ , τότε καὶ μάλα λαμπροὶ παραστησόμεθα τε αὐτῷ διὰ τῆς εἰς ἅπαν ἐπιεικείας , καὶ τῆς ἄνωθεν ἐποπτείας ἑαυτοὺς ἀποφανῶμεν ἀξίους ·
ὀφθαλμοὶ γὰρ Κυρίου , φησὶν , ἐπὶ δικαίους 0 .
ὄρθρου δὴ οὖν ἀνίσχοντος ἤδη , καταλύει τὴν πάλην .
θέα δὴ ὅπως οἰκονομικῶς καὶ εὐτεχνέστατα λίαν διδάσκει τὸν Ἰακὼβ ἀποφοιτᾶν ἐθέλοντα , μεταποιεῖσθαί τε καὶ λίαν ἐπιθυμεῖν ἐπιδοῦναι τῶν ἀναγκαίων εἰς σωτηρίαν αὐτῷ .
ὁ γὰρ ὅλως νενικηκὼς , καὶ ἀποστῆναι δυνάμενος , κ ἂν εἰ μὴ μεθοῖτο τυχὸν ὁ νενικημένος , ἐξουσίαν δὲ ὥσπερ ἐπιδιδοὺς τοῦ , εἴπερ ἕλοιτο , καὶ ἀπρὶξ ἔχεσθαι τυχὸν , Ἀπόστειλόν με , φησί 0 .
τούτῳ προσεοικὸς εὑρήσομεν τὸ πρὸς Μωσέα παρὰ Θεοῦ σοφῶς τε καὶ οἰκονομικῶς εἰρημένον .
ἐβούλετο μὲν γὰρ εἰδωλολατροῦντα κατὰ τὴν ἔρημον  μεμοσχοποίηκε γὰρ  ἐξαιτῆσαι δίκας τὸν ἀπόπληκτον Ἰσραήλ .
ἐφιεὶς δὲ ὥσπερ τῷ μακαρίῳ Μωσεῖ , κατακωλύειν , εἰ βούλοιτο , τὴν ὀργὴν , καὶ τὰς ὑπὲρ τῶν ἡμαρτηκότων ποιεῖσθαι λιτὰς , Λελάληκα πρὸς σὲ , φησὶν , ἅπαξ καὶ δὶς , λέγων 0 ·
ἑώρακα τὸν λαὸν τοῦτον , καὶ ἰδοὺ λαὸς σκληροτράχηλός ἐστιν ·
ἔασόν με , ἐξολοθρεύσω αὐτοὺς , καὶ ἐξαλείψω τὸ ὄνομα αὐτῶν ὑποκάτωθεν τοῦ οὐρανοῦ , καὶ ποιήσω σε εἰς ἔθνος μέγα .
ἐπειδὴ δὲ συνῆκεν ὁ Μωσῆς τῆς θείας ἡμερότητος τὴν οἰκονομίαν , ἐπὶ τὸ κωλύειν ἔρχεται , καί φησιν ·
Εἰ μὲν ἀφῇς αὐτοῖς ἁμαρτίαν , ἄφες ·
εἰ δὲ μὴ , κ ἀμὲ ἐξάλειψον ἐκ τῆς βίβλου ταύτης ἧς ἔγραψας 0 .
Οὐκοῦν κατὰ τοιόνδε τρόπον πρὸς Ἰακὼβ εἴρηται τὸ , Ἀπόστειλόν με , παρὰ τοῦ παλαίοντος πρὸς αὐτόν .
ὁ δὲ τάχυ που συνιεὶς τίς ὁ παλαίων ἐστὶ , καὶ ἐν αἰσθήσει λοιπὸν τοῦ παντὸς γεγονὼς πράγματος , μεταποιεῖται λίαν , καί φησιν ·
Οὐ μή σε ἀνῶ , ἐὰν μή με εὐλογήσῃς 0 .
Ηὐλόγηται δὲ , καὶ γέγονεν αὐτῷ τῆς εὐλογίας ὁ τρόπος , ὁ ἐξ ὀνόματος τοῦ πρώτου πρὸς ἕτερον μεταβιβασμός .
Οὐ κληθήσεται γὰρ , φησὶν , ἔτι τὸ ὄνομά σου Ἰακὼβ , ἀλλ ἢ Ἰσραὴλ ἔσται τὸ ὄνομά σου ·
τοῦ μὲν Ἰακὼβ  σημαίνοντος τὸν πτερνίζοντα , τουτέστι , τὸν εὐδρανῆ καὶ νηφάλιον εἰς τὸ δύνασθαι κατορθοῦν ἃ δεῖ 0 ·
τοῦ δὲ Ἰσραὴλ νοῦν ὁρῶντα Θεὸν ἑρμηνευομένου 0 .
τίς οὖν ὁ λόγος , φέρε δὴ λέγωμεν , βραχὺ τὴν ἀφήγησιν ἀνόπιν ἀνασειράζοντες 0 .
παλαίσας ὁ Ἰακὼβ καὶ νενικημένος , καὶ παθὼν ἐν σκότῳ τὴν νάρκωσιν , τὴν ἐν μηρῷ δηλονότι , λοιπὸν ἀντέχεται τοῦ παλαίοντος ὡς εἰρηνικῶς , διαυγάζοντος φωτὸς , καὶ ὄρθρου λοιπὸν ἤδη γεγονότος ·
ἐξεβιάζετο δὲ ὥσπερ εἰς εὐλογίας αὐτὸν , καὶ δὴ καὶ ηὐλόγηται 0 ·
μετωνόμασται γὰρ Ἰσραήλ .
ἀντεξάγων γὰρ ὥσπερ ὁ Ἰσραὴλ τῷ Ἐμμανουὴλ τὸ ἀπειθὲς καὶ δυσάγωγον , πλὴν ὡς ἐν ἀγνοίᾳ καὶ σκότῳ , τῷ τῆς ἀμαθίας , φημί 0 1 .
πεπώρωτο γάρ ·
ἐπέγνω μόλις ἀνίσχοντος καὶ αὐτῷ κατὰ νοῦν τοῦ θείου φωτός .
Ηὐλόγηταί τε παρὰ Χριστοῦ , εἰ καὶ μὴ ἅπας τυχὸν , ἀλλ  οὖν ἐν μοίρᾳ τινὶ τῶν πεπιστευκότων 0 .